Francis Patrick Keough

**Francis Patrick Keough** (1890–1961) var en katolsk erkebiskop av Baltimore av Hartford.

## Liv og virke
### Bakgrunn
Francis Patrick Keougn var den andre og yngste sønn a Patrick og Margaret (*née* Ryan) Keough. Foreldrene var innvandrere fra Irland, og faren døde da Francis var bare fem år gammel. Han gikk på menighetsskolen til i *St. Mary's Church* i New Britain, begynte på prestsutdannelse ved *St. Thomas Seminary* i Bloomfield i Connecticut.

I 1911 dro Keough til studer ved Saint-Sulpice-seminaret i Issy-les-Moulineaux i Frankrike. Men ved utbruddet av første verdenskrig nåtte han forlate Europa. Keough fullførte da sine teologiske studier ved *St. Bernard's Seminary* i Rochester i delstaten New York.

### Prest
Francis Patrick Keough mottok presteordinasjonens sakrament den 10. juni 1916 av biskop John Joseph Nilan i Hartford.

### Biskop av Providence
Den 10. februar 1934 utnevnte pave Pius XI ham til biskop av Providence. Den apostoliske delegat til USA, erkebiskop Amleto Giovanni Cicognani, ordinerte ham til biskop den 22. mai samme år; medkonsekratorer var erkebiskop av Saint Paul,  John Gregory Murray, og biskop av Fall River, James Edwin Cassidy.
### Erkebiskop av Baltimore
Den 29. november 1947 utnevnte pave Pius XII ham til erkebiskop av Baltimore. Innsettelsen i embedet fant sted den 24. februar 1948.

I løpet av Keoughs 14 år i Baltimore, vokste den katolske befolkning i erkebispedømmet fra 265.000 til 400.000. Han opprettet 18 menigheter i de voksende forstedene og utkanten av Baltimore. Selv flyttet han ut av Baltimore til Long Crandon, et område i Timonium i Maryland.

I likhet med andre amerikanske katolske biskoper fra den tidlige kalde krigen var eerkebiskop Keough en sterk fiende av sovjetkommunismen. Han støttet grunnleggelsen av *Maryland Action Guild*, en antikommunistisk organisasjon. Ved en semesterstartstale ved University of Notre Dame i 1950, advarte han om at 2000 år med kristendom stod i fare for å «...smuldre hen foran kommunismens juggernaut.»

Under Keoughs funksjonstid ble den nye *Metropolitan Cathedral of Baltimore* bygget; som han innviet den 15. november 1959. 

I 1956 forbød Keough katolikker å se filmen *[[Baby Doll]],* på grunn av dens seksuelle tematikk.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop *Francis Patrick Keough* (1889-1961) *1934

## Referanser